ACTUALIZARE ORA 6:00. Rezultatele provizorii oficiale comunicate de BEC luni dimineața, la ora 6:00, confirmă avansul candidatului PSD-UNPR, Daniel Tudorache, cu 31,19 la sută, în timp ce Clotilde Armand, USB, are 28,73 la sută. Dacă aceste rezultate vor fi confirmate și de rezultatele oficiale finale, atunci toate sectoarele capitalei, plus Primăria Generală, vor fi câștigate de candidații PSD.

ORA 4:00 Candidata Uniunii Salvați Bucureștiul, Clotilde Armand, a obținut 27,23% din voturi, iar principalul său candidat, Daniel Tudorache (Alianța electorală PSD+UNPR) are 33,01% din voturi, arată cele mai noi date provizorii oficiale.

Aceasta după ce atât în exit-poll-uri, cât și în primele date provizorii oficiale, Clotilde Armand era dată drept câștigătoare a scrutinului.

În primele rezultate provizorii, candidata USB avea 32,37% din voturi, iar Tudorache – 31,90%. În ceea ce privește sondajul de la ieșirea de la urne, Clotilde Armand era creditată cu 32,5% din voturi, iar Daniel Tudorache, cu 29,7%.

Urmăriți rezultatele scrutinului din 5 iunie pe harta alegerilor